تورکیه ایسراییلین غزه زولاغیندان چیخاریلماسی و اوردون چایی‌نین باتی ساحلینده‌کی بعضی غیری-قانونی یاشاییش منطقه‌لری‌نین بوشالدیلماسی ایله باغلی قانونا ائدیلن دییشیک‌لیک‌لری پیسله‌ییب.
خاریجی ایشلر ناظیرلیگیندن یاییلان بیاناتدا قدس و اوردون چایی‌نین باتی ساحلینده آرتان گرگین‌لیک‌دن چوخ ناراحات اولدوغو بیلدیریلیب.
بیاناتدا ایسراییلین غزه زولاغیندان چکیلمه‌سی و اوردون چایی‌نین باتی ساحلینده‌کی بعضی قانون‌سوز یاشاییش یئرلرینین بوشالدیلماسینی نظرده توتان 2005-جی ایل تاریخ‌لی گئری چکیلمه قانونوندا هومش، گانیم، کادم، صا نور قصبه‌لری‌نین بوشالدیلماسی ماده‌لری‌نین لغو ائدیلمه‌سینی نظرده توتان قانون دییشیک‌لیگی‌نین قبول ائدیلمه‌سی‌نین قیناندیغی بیلدیریلیب.
بیاناتدا همچنین ایسراییل کابینه عضو‌لری‌نین بعضی‌لری‌نین فیلیسطین دؤولتی و خالقی ایله باغلی ایره‌لی سوردوگو، سیاسی، تاریخی و گوندمده‌کی رئال‌لیق‌لارلا هئچ بیر شکیلده اویغون گلمه‌ین اساس‌سیز، مسئولیت‌سیز و تخریبات کاراکترلی ادعا‌لار رد ائدیلیب:
"طرف‌لری مارسین 19-دا شرم الشیخ-ده راضیلاشدیریلمیش، خصوصیله قدس و مقدس مکان‌لارین تاریخی ایستاتوسونا حؤرمتله یاناشیلماسی، بوتون بون‌لاری درحال حیاتا کئچیرمه‌یه و پاسخا بایرامی ایله همین واختا تصادف ائدن رمضان آیی‌نین دینج شرواتده کئچمه‌سی‌نین تامین ائدیلمه‌سی اوچون تمکینله و منتیقله رفتار ائتمه‌یه دعوت ائدیریک".
